สวัสดีค่ะ. ตื่เช้ามาก็มีอาการเจ็บใต้ตา มีปวดด้วยเล็กน้อยเวลากะพริบตา เเละถ้าเอามือไปกดตรงบริเวณหัวตาด้านล่างก็จะเจ็บแปลบอ่ะค่ะ บางครั้งก็มีมัวนิดหนึ่งพอกะพริบก็หายอ่ะค่ะ เท่าที่จำได้ก็ไม่ได้ไปกระทบกับอะไรเลยนะค่ะ อยากทราบว่าหนูควรทำยังไงดีค่ะ.
สวัสดีค่ะ อาการเจ็บใต้ตา ปวดเล็กน้อยนั้นอาจจะเกิดจาการมีตากุ้งยิง มีปลายเส้นประสาทอักเสบ เจ็บหรือระคายเคืองจากสิ่งแปลกปลอมในตา เยื่อบุตาอักเสบจากการติดเชื้อไวรัสหรือการสัมผัสฝุ่นควัน เป็นต้นตากุ้งยิงเป็นภาวะการติดเชื้อแบคทีเรียที่บริเวณต่อมไขมันตรงเปลือกตา ทำให้ต่อมไขมันปวดบวม ถ้ามีหนองอาจจะต้องได้รับการระบายหนองโดยจักษุแพทย์ นอกจากนี้แพทย์จะให้ยาปฏิชีวนะมาป้ายตาร่วมกับรับประทานยาปฏิชีวนะร่วมด้วยในบางรายที่ดูรุนแรงเบื้องต้นแนะนำพักการใช้งานบริเวณตา ประคบเย็นลดบวม กินยาแก้ปวดเพื่อบรรเทาอาการปวดได้ควรไปพบแพทย์เพื่อตรวจเพิ่มเติมหาสาเหตุที่แน่ชัดต่อไปหากยังปวดมาก มีน้ำตาไหล ตาแดง มองเห็นไม่ชัดเจน